CELEX: 32016D1775
Language: sl
Date: 2016-10-04 00:00:00
Title: Izvedbeni sklep Komisije (EU) 2016/1775 z dne 4. oktobra 2016 o spremembi Odločbe 93/195/EGS zaradi uvrstitve Katarja na seznam tretjih držav, iz katerih države članice dovolijo ponovni vstop na ozemlje Unije registriranih konjev, ki so bili začasno izvoženi za obdobje, krajše od 90 dni, za udeležbo na mednarodnih tekmovanjih (notificirano pod dokumentarno številko C(2016) 6270) (Besedilo velja za EGP)

6.10.2016   
            
            
               SL
            
            
               Uradni list Evropske unije
            
            
               L 271/9
            
         IZVEDBENI SKLEP KOMISIJE (EU) 2016/1775
   z dne 4. oktobra 2016
   o spremembi Odločbe 93/195/EGS zaradi uvrstitve Katarja na seznam tretjih držav, iz katerih države članice dovolijo ponovni vstop na ozemlje Unije registriranih konjev, ki so bili začasno izvoženi za obdobje, krajše od 90 dni, za udeležbo na mednarodnih tekmovanjih
   
      
         (notificirano pod dokumentarno številko C(2016) 6270)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2009/156/ES z dne 30. novembra 2009 o pogojih v zvezi z zdravstvenim varstvom živali, ki ureja premike in uvoz kopitarjev iz tretjih držav (1), ter zlasti člena 12(1), člena 12(4), člena 16(2) ter točk (a) in (b) člena 19 Direktive,
   ob upoštevanju naslednjega:
   
               (1)
            
            
               Direktiva 2009/156/ES določa pogoje v zvezi z zdravjem živali pri vnosu živih enoprstih kopitarjev v Unijo. Komisijo pooblašča, da določi posebne pogoje v zvezi z zdravjem živali, ki se uporabljajo pri ponovnem vstopu registriranih enoprstih kopitarjev v Unijo po tem, ko so bili začasno izvoženi za posebne uporabe.
            
         
               (2)
            
            
               Z Odločbo Komisije 2004/211/ES (2) je bil vzpostavljen seznam tretjih držav in delov njihovih ozemelj, s katerih države članice dovolijo ponovni vstop registriranih konjev po njihovem začasnem izvozu, navedene države pa so bile uvrščene v posebne sanitarne skupine.
            
         
               (3)
            
            
               Odločba Komisije 93/195/EGS (3) določa pogoje v zvezi z zdravjem živali in izdajanjem veterinarskih spričeval za ponovni vstop registriranih konjev po začasnem izvozu v tretje države, ki so za navedeni namen navedene v Odločbi 2004/211/ES. Da bi se za registrirane konje omogočila zaporedna udeležba na mednarodnih tekmovanjih v tretjih državah, uvrščenih v različne sanitarne skupine, so v Prilogi VIII k Odločbi 93/195/EGS določena veterinarska spričevala za ponovni vstop registriranih konjev po njihovem začasnem izvozu za obdobje, krajše od 90 dni, zaradi udeležbe na mednarodnih tekmovanjih v Avstraliji, Kanadi, Združenih državah Amerike, Hongkongu, na Japonskem, v Singapurju ali Združenih arabskih emiratih.
            
         
               (4)
            
            
               Katar je naveden v Prilogi I k Odločbi 2004/211/ES za ponovni vstop registriranih konjev po začasnem izvozu ter je v navedeni prilogi in v Prilogi I k Odločbi 93/195/EGS uvrščen v sanitarno skupino E.
            
         
               (5)
            
            
               Katar je aprila 2016 zaprosil za uvrstitev na seznam tretjih držav v Prilogi VIII k Odločbi 93/195/EGS skupaj z Avstralijo, Kanado, Združenimi državami Amerike, Hongkongom, Japonsko, Singapurjem in Združenimi arabskimi emirati ter predložil potrebna jamstva, ki zagotavljajo ločitev registriranih konjev iz Unije, ki se udeležijo mednarodnih tekmovanj, od konjev z nižjim zdravstvenim statusom.
            
         
               (6)
            
            
               Odločbo 93/195/EGS bi bilo zato treba ustrezno spremeniti.
            
         
               (7)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Odločba 93/195/EGS se spremeni:
   
               1.
            
            
               osma alinea člena 1 se nadomesti z naslednjim:
               
                           „—
                        
                        
                           so se udeležili mednarodnih tekmovanj v Avstraliji, Kanadi, Združenih državah Amerike, Hongkongu, na Japonskem, v Singapurju, Združenih arabskih emiratih ali Katarju ter izpolnjujejo zahteve iz veterinarskega spričevala v skladu z vzorcem iz Priloge VIII k tej odločbi,“;
                        
                     
         
               2.
            
            
               Priloga VIII se nadomesti z besedilom iz Priloge k temu sklepu.
            
         Člen 2
   Ta sklep je naslovljen na države članice.
   
      V Bruslju, 4. oktobra 2016
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 192, 23.7.2010, str. 1.
   
      (2)  Odločba Komisije 2004/211/ES z dne 6. januarja 2004 o uvedbi seznama tretjih držav in delov njihovega ozemlja, s katerih države članice dovolijo uvoz živih kopitarjev in semena, jajčnih celic in zarodkov vrste kopitarji, ter o spremembi odločb 93/195/EGS in 94/63/ES (UL L 73, 11.3.2004, str. 1).
   
      (3)  Odločba Komisije 93/195/EGS z dne 2. februarja 1993 o pogojih v zvezi z zdravstvenim varstvom živali in izdajanju veterinarskih spričeval za ponovni vstop registriranih konjev za dirke, tekmovanja in kulturne prireditve po začasnem izvozu (UL L 86, 6.4.1993, str. 1).
   
      PRILOGA
      
         
            „PRILOGA VIII
            
               VETERINARSKO SPRIČEVALO
            
            za ponovni vstop registriranih konjev, ki so se udeležili mednarodnih tekmovanj v Avstraliji, Kanadi, Združenih državah Amerike, Hongkongu, na Japonskem, v Singapurju, Združenih arabskih emiratih ali Katarju, v Unijo po začasnem izvozu, krajšem od 90 dni
            Št. spričevala: …
            Država odpreme: AVSTRALIJA (1), KANADA (1), ZDRUŽENE DRŽAVE AMERIKE (1), HONGKONG (1), JAPONSKA (1), SINGAPUR (1), ZDRUŽENI ARABSKI EMIRATI (1), KATAR (1)
            
            Pristojno ministrstvo: …
            (ime ministrstva)
            I.   Identifikacija konja
            
            
                        (a)
                     
                     
                        Št. identifikacijskega dokumenta: …
                     
                  
                        (b)
                     
                     
                        ki ga je potrdil: …
                        (ime pristojnega organa)
                     
                  II.   Poreklo konja
            
            Konj se odpošlje (i) z: …
            (kraj odpošiljanja)
            v: …
            (namembni kraj)
            z letalom: …
            (številka leta)
            Ime in naslov pošiljatelja: …
            Ime in naslov prejemnika: …
            III.   Potrdilo o zdravstvenem stanju
            
            Podpisani potrjujem, da zgoraj opisani konj izpolnjuje naslednje zahteve:
            
                        (a)
                     
                     
                        prihaja iz tretje države, v kateri je treba obvezno prijaviti naslednje bolezni: konjsko kugo, spolno kugo konj, smrkavost, encefalomielitis enoprstih kopitarjev (vseh vrst, vključno z venezuelskim encefalomielitisom enoprstih kopitarjev), infekciozno anemijo enoprstih kopitarjev, vezikularni stomatitis, steklino, vranični prisad;
                     
                  
                        (b)
                     
                     
                        pregledan je bil danes in ne kaže kliničnih znakov bolezni (2);
                     
                  
                        (c)
                     
                     
                        ni namenjen za zakol v okviru nacionalnega programa za izkoreninjenje kužnih ali nalezljivih bolezni;
                     
                  
                        (d)
                     
                     
                        od vstopa v državo odpreme ali, v primeru uradne regionalizacije v skladu z zakonodajo Unije, na del ozemlja države odpreme (3) je prebival na gospodarstvih pod veterinarskim nadzorom ter bil nastanjen v ločenih hlevih in ni prišel v stik z enoprstimi kopitarji z nižjim zdravstvenim statusom, razen med dirkami;
                     
                  
                        (e)
                     
                     
                        prihaja z ozemlja ali, v primeru uradne regionalizacije v skladu z zakonodajo Unije, z dela ozemlja države odpreme, kjer:
                        
                                    (i)
                                 
                                 
                                    se v zadnjih dveh letih ni pojavil venezuelski enzootični encefalomielitis;
                                 
                              
                                    (ii)
                                 
                                 
                                    se v zadnjih šestih mesecih ni pojavila spolna kuga konj;
                                 
                              
                                    (iii)
                                 
                                 
                                    se v zadnjih šestih mesecih ni pojavila smrkavost konj;
                                 
                              
                  
                        (f)
                     
                     
                        ne prihaja z ozemlja ali dela ozemlja države odpreme, ki v skladu z zakonodajo Unije velja za okuženo s konjsko kugo;
                     
                  
                        (g)
                     
                     
                        ne prihaja z gospodarstva, za katerega je veljala prepoved zaradi zdravja živali, niti ni prišel v stik z enoprstimi kopitarji z gospodarstva, za katerega je veljala prepoved zaradi zdravja živali, ki je zajemala naslednje pogoje:
                        
                                    (i)
                                 
                                 
                                    če se z gospodarstva niso odstranile vse živali vrst, dovzetnih za eno ali več bolezni, navedenih v nadaljnjem besedilu, je prepoved trajala:
                                    
                                                —
                                             
                                             
                                                v primeru enzootičnega encefalomielitisa (vseh tipov razen venezuelskega) šest mesecev od dneva zakola okuženih enoprstih kopitarjev ali njihove odstranitve z gospodarstva,
                                             
                                          
                                                —
                                             
                                             
                                                v primeru infekciozne anemije enoprstih kopitarjev tako dolgo, dokler dva Cogginsova testa, ki se opravita na vzorcih, odvzetih v razmaku treh mesecev od živali, preostalih po zakolu okuženih živali, nista bila negativna,
                                             
                                          
                                                —
                                             
                                             
                                                v primeru vezikularnega stomatitisa šest mesecev,
                                             
                                          
                                                —
                                             
                                             
                                                v primeru kužnega arteritisa enoprstih kopitarjev šest mesecev;
                                             
                                          
                                                —
                                             
                                             
                                                v primeru stekline en mesec od zadnjega ugotovljenega primera,
                                             
                                          
                                                —
                                             
                                             
                                                v primeru vraničnega prisada 15 dni od zadnjega ugotovljenega primera;
                                             
                                          
                              
                                    (ii)
                                 
                                 
                                    če so bile vse živali vrst, dovzetnih za bolezni, zaklane ali odstranjene z gospodarstva, obdobje prepovedi traja 30 dni ali v primeru vraničnega prisada 15 dni od dne čiščenja in dezinfekcije prostorov po uničenju ali odstranitvi živali;
                                 
                              
                  
                        (h)
                     
                     
                        po moji najboljši vednosti 15 dni pred izdajo te izjave ni bil v stiku z enoprstimi kopitarji, obolelimi za kužno ali nalezljivo boleznijo.
                     
                  IV.   Podatki o bivanju in karanteni:
            
            
                        (a)
                     
                     
                        Konj je vstopil na ozemlje države odpreme dne … (4).
                     
                  
                        (b)
                     
                     
                        Konj je prispel v državo odpreme iz države članice Evropske unije (1) ali iz … (1)
                            (5).
                     
                  
                        (c)
                     
                     
                        Konj je vstopil v državo odpreme pod pogoji v zvezi z zdravjem živali, ki so najmanj tako strogi kot tisti, določeni v tem spričevalu.
                     
                  
                        (d)
                     
                     
                        Po najboljši vednosti in na podlagi priložene izjave lastnika (1) konja ali njegovega zastopnika (1), ki je del tega spričevala, se konj zunaj Evropske unije ni zadrževal neprekinjeno 90 dni ali več, vključno z dnem načrtovane vrnitve v skladu s tem spričevalom, in ni bil zunaj zgoraj navedenih držav.
                     
                  V.   Konj bo poslan v vozilu, vnaprej očiščenem in razkuženem z razkužilom, ki je uradno odobreno v tretji državi odpreme, ter oblikovanem tako, da iztrebki, stelja ali krma med prevozom ne morejo padati z njega.
            VI.   To spričevalo velja 10 dni.
            
                        Datum
                     
                     
                        Kraj
                     
                     
                        Žig in podpis uradnega veterinarja (6)
                        
                     
                  
                         
                     
                     
                         
                     
                     
                         
                     
                  
                        Ime z velikimi tiskanimi črkami in službeni naziv.
                     
                  IZJAVA
            Podpisani …
            (z velikimi tiskanimi črkami vstaviti ime lastnika (1) ali zastopnika lastnika (1) zgoraj opisanega konja)
            izjavljam:
            
                        —
                     
                     
                        da bo konj odposlan neposredno iz prostorov odpreme v namembne prostore, ne da bi prišel v stik z drugimi enoprstimi kopitarji z drugačnim zdravstvenim statusom,
                     
                  
                        —
                     
                     
                        da je konj premeščen samo med prostori, odobrenimi za konje, ki se udeležujejo mednarodnih tekmovanj v Avstraliji, Kanadi, Združenih državah Amerike, Hongkongu, na Japonskem, v Singapurju, Združenih arabskih emiratih ali Katarju,
                     
                  
                        —
                     
                     
                        da je bil konj izvožen iz države članice Evropske unije dne … (4).
                     
                  …
            (kraj, datum)
            …
            (podpis)
         
      
      
         (1)  Neustrezno črtati.
      
         (2)  Spričevalo mora biti izdano na dan natovarjanja živali za odpremo v Evropsko unijo ali na zadnji delovni dan pred vkrcanjem.
      
         (3)  Odločba Komisije 2004/211/ES z dne 6. januarja 2004 o uvedbi seznama tretjih držav in delov njihovega ozemlja, s katerih države članice dovolijo uvoz živih kopitarjev in semena, jajčnih celic in zarodkov vrste kopitarji, ter o spremembi odločb 93/195/EGS in 94/63/ES (UL L 73, 11.3.2004, str. 1).
      
         (4)  Vstaviti datum [dd/mm/llll].
      
         (5)  Vstaviti ime države, iz katere je konj prispel in ki mora biti ena od naslednjih držav: Avstralija, Kanada, Združene države Amerike, Hongkong, Japonska, Singapur, Združeni arabski emirati, Katar.
      
         (6)  Barva žiga in podpisa se mora razlikovati od barve tiska.“